|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 6. 6. 2023. године

МЕДИЈИМА

**САОПШТЕЊЕ ЗА МЕДИЈЕ**

**Завршен дијалог на техничком нивоу о реформи јавне управе**

У наставку другог дијела шестог састанка Посебне групе за реформу јавне управе између ЕУ и БиХ, који је одржан данас у хибридном формату, разговарано је на техничком нивоу о спровођењу Стратегије и Акционог плана за рефому јавне управе у БиХ, државној служби и управљању људским потенцијалима, те начелу одговорности.

Дијалогом на техничком нивоу о реформи јавне управе је у име БиХ предсједавао Драган Ћузулан, координатор за реформу јавне управе, а у име ЕУ копредсједалавала је Нисида Гјокси из Европске комисије.

Комисија је истакнула како је потребно журно ревидирати Акциони план за РЈУ за период 2023-2027 и обезбједити редовно годишње праћење и извјештавање о спровођењу Стратегијског оквира као и да се до краја љета одржи састанак политичког тијела које ће усмјеравати реформу јавне управе.

Делегација БиХ је информисала Комисију о успостављању Правног информационог система који је први ИТ алат за усклађивање законодавства с *acquisem* у БиХ и за који је планирано да у употреби буде до краја године, те о предузетим активностима на изради Програма интегрисања који је захтјев из 14 кључних приоритета. Такође, делегација БиХ је информисала Комисију да је утврђен и достављен у парламентарну процедуру Приједлога закона о слободи приступа информацијама на нивоу институција БиХ.

Подсјећамо, раније је данас у оквиру шестог састанка Посебне групе за реформу јавне управе између ЕУ и БиХ одржан и дијалог на политичком нивоу, а којим је у име БиХ предсједавао Давор Буноза, министар правде БиХ.

Иначе, шести састанак Посебне групе за реформу јавне управе је први састанак овог тијела након што је БиХ добила статус кандидата, а трећи на којем се о реформи јавне управе разговара на политичком и техничком нивоу.

Дирекција за европске интеграције